Miestne  zastupiteľstvo  mestskej  časti  Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka
dňa 16. decembra  2008

Materiál číslo: 282 / 2008

K bodu:  Ľadová plocha – návrh riešenia 

Predkladá:					Návrh uznesenia:

Marian Miškanin				Miestne zastupiteľstvo mestskej časti Bratislava- 
prednosta					Petržalka
					                                                                               
 Prerokované:                                                s ch v a ľ u j e
 v komisii správy majetku
dňa 21.10.2008
v komisii finančnej 
dňa 18.11.2008                                              čiastočnú likvidáciu zariadení a príslušenstva
v operatívnej porade starostu	ľadovej plochy a následný odpis majetku vo
dňa 18.11.2008           	                  	výške zostatkovej ceny nepredaných častí
v Miestnej rade 
dňa 8.12.2008                                          	

                                                      

                 
Spracoval:
Ing. Pavol Kleinert
Riaditeľ MP VPS
Ing. Ján Kubička
vedúci oddelenia NsM

Dôvodová správa

	Mestská časť Bratislava-Petržalka vlastní ľadovú plochu, ktorú má v správe Miestny podnik verejnoprospešných služieb Petržalka. S jej využitím a prevádzkou je spojených veľa problémov a sú vynakladané značné finančné prostriedky bez prináležiaceho efektu.
Ľadová plocha počas zimných sezón 2006/07 a 2007/08 nebola prevádzkovaná. Príčinou neprevádzkovania v prvom rade boli nevhodné klimatické podmienky na výrobu ľadu a jeho prevádzku. Aj v súvislosti so starším chladiacim zariadením pre výrobu ľadu, potrebné sú vhodné klimatické podmienky. 
Ak by aj v budúcnosti boli vhodné klimatické podmienky, závažnými negatívnymi faktormi pre prevádzku plochy je jej umiestnenie. Nevhodným umiestnením nie sú vytvorené podmienky na prenájom ľadovej plochy na hokej. Náklady nekryté príjmami, vo výške 849 tis. Sk by museli byť hradené dotáciou z rozpočtu MČ Petržalka.
	Uznesením č. 187 Miestneho zastupiteľstva mestskej časti Bratislava-Petržalka zo dňa 6.mája 2008 bolo schválené v bode 1. zverejnenie výzvy na prenájom ľadovej plochy bez účasti mestskej časti Bratislava-Petržalka.  Výzva na predloženie ponúk – prenájom umelej ľadovej plochy bola neúspešná. Nebola predložená žiadna ponuka a prenájom nebolo možné realizovať. Dokumentácia k ponukovému konaniu bola  uzavretá a založená. 
	V bode 2. citovaného  uznesenia č. 187 bolo schválené znenie :  v prípade, že sa nenájde vhodný záujemca – odpredať ľadovú plochu. Mestská časť Bratislava-Petržalka vypísala výberové konanie na predaj umelej ľadovej plochy. Termín predloženia žiadostí bol stanovený do 31.07.2008. Nebola predložená žiadna ponuka, výberové konanie bolo ukončené ako neúspešné.

	Ponuka na odpredaj prebehla neúspešne rovnako ako ponuka na prenájom. Uznesenia zastupiteľstva preto nemohli byť realizované a problém ako naložiť s ľadovou plochou zostal naďalej otvorený a nedoriešený. 

Po skúsenostiach s neuskutočneným odpredajom a po konzultáciách s pracovníkmi zo spoločností, ktoré za zaoberajú výstavbou ľadových plôch je možné konštatovať že :
•	o zariadenie nie je záujem aj ak by bolo darované. Prípadní záujemcovia nemajú priestory na umiestnenie, alebo financovanie prevádzky,
•	nie je záujem ani o čiastočné odkúpenie, pretože zariadenie je zastaralé,
•	tento typ zariadenia, pri ktorom sa na chladenie využíva freón bude možné využívať len do roku 2010, inak bude potrebné kompresor a výmenník rekonštruovať,

	Vzhľadom na nevyhnutnosť prijatia čo najefektívnejšieho a najmenej problematického riešenia vypracoval riaditeľ Miestneho podniku verejnoprospešných služieb alternatívne návrhy, ktorých plné znenie uvádzame v prílohe materiálu.

Návrh 1
Využitie po premiestnení, pri predpokladaných vhodných klimatických podmienkach aspoň v priebehu 2 mesiacov 

Pri existujúcej situácii považujem je vhodné riešenie premiestnenie ľadovej plochy podľa už predchádzajúceho vyhodnotenia. Ako jediná vhodná plocha na premiestnenie je asfaltové ihrisko na Pankúchovej ulici. Premiestnením by sa umožnilo :
•	vyššie využitie ľadovej plochy na prenájom hokeja a tým finančné vykrytie nákladov na personálnu obsluhu zariadenia a náklady materiálového a technického charakteru. Napriek tomu by mestská časť musela dotovať prevádzku ročnou sumou do 800 tis. na elektrickú energiu, vodu a stočné.         
•	Odstránili by sa prekážky s hlukom v obytnej zóne.
Návratnosť nákladov súvisiacich s premiestnením v predpokladanej hodnote cca 600. tis. Sk  by bola 2 roky. Ďalej je potrebné kalkulovať ešte s nevyhnutnými nákladmi na úpravu kompresora a výparníka, pretože využívanie freónu v chladiacom procese od roku 2010 nebude možné. Náklady na úpravu strojného zariadenia by boli v sume okolo 300 tis. Sk     
Premiestnenie plochy by bolo možné skĺbiť s predpokladanou výstavbou vzorového detského ihriska na ploche bývalej bikrosovej dráhy, ktorá je v tomto období nevyužívaná a neupravená. Vhodné by bolo areál dobudovať aj s obslužnými a sociálnymi priestormi,  s trvalým dozorom nad obidvoma plochami. 

Návrh 2
Čiastočná likvidácia zariadení

1.	Mantinely ľadovej plochy neodpredávať, zachovať zmontované na ploche ihriska pre letné kolektívne hry,
2.	Rozvodné chladiace dvojtrubky v celkovej dĺžke 8 km – mať snahu rozpredať odpredať aj po menších množstvách, v prípade dlhšie trvajúceho neúspechu v predaji odovzdať do zberu
3.	Elektromotor a kompresor s výkonom 100 kW – ponúknuť na predaj, ale keďže by bola nevyhnutná úprava kompresora na iný druh chladiaceho média, pravdepodobnejšia je likvidácia ako kovový šrot a elektrodpad,  
4.	Chladiaca veža, výmenník, odparník, potrubné rozvody – likvidácia do kovošrotu,
5.	Izolačný polystyrén 600 m2 v hrúbke 3 cm a 600 m2 v hrúbke 2 cm, igelitové pásy – rozpredať prípadným záujemcom, ak nebude záujem, odvoz na skládku odpadov,

S likvidáciou zariadenia bude súvisieť aj odpis zariadenia v hodnote cca 8 mil. Sk

Technické údaje a popis likvidovaného zariadenia :
Umelá ľadová plocha sa skladá zo zariadení vlastnej plochy a strojného zariadenia na chladenie. Ľadová plocha je ohraničená mantinelmi vysokými 1,5, ktoré sú osadené na stojkách pripevnenými kotviacimi skrutkami do betónového podkladu. Aby bola plocha tepelne odizolovaná od pokladovej vrstvy sú položené 2 vrstvy polystyrénu v celkovej hrúbke 5 cm. Na polystyrén sa ukladá igeligová fólia pre zabráneniu úniku vody. Na fóliu sa rozbaľujú chladiace trubky z PVC. Chladiace trubky sú pred uložením skladované na kotúčoch, šírky 1 m. Každý kotúč obsahuje 2 párov trubiek s vnútorným priemerom 8 mm, dĺžka trubiek 40 m. Trubky sú ukončené hrebeňovým rozvodom.
Strojné zariadenie s elektropohonom, kompresorom, výparníkom, výmenníkom a čerpadlami je umiestnené v unimobunke rozmerov 3 x 10 m. Mimo strojovne, vo vonkajšom priestore, je chladiaca veža, ktorá zaberá plochu 3x5 m. Chladiacim médiom je skvapalnený freón, ktorý vo výparníku a výmenníku ochladzuje chladiacu kvapalinu druhého okruhu na báze glykolu. Koncentrovaná zmes glykolu a vody je čerpadlami dopravovaná do rozvodných PVC trubiek ľadovej plochy. V chladiacej veži cirkuluje voda, ktoré odvádza odpadové teplo od kompresora, ktoré vzniká pri stlačovaní freónu.          
Rok výroby zariadenia : 1997, zariadenie bolo prevádzkované počas 9 zimných sezón,
Rozmer plochy : 40 x 20 m,
Výkon chladiaceho zariadenia : 100 kW,

Predložený návrh bol prejednaný v komisii správy majetku , v operatívnej porade starostu 18.11.2008, vo finančnej komisii dňa 189.11.2008, stanoviská priložené. 

Z á p i s n i c a 
z prejednania materiálov per rollam

Členovia komisie správy majetku boli požiadaní o zaujatie stanoviska k predloženým materiálom. Tento spôsob bol použitý po predchádzajúcom dohovore s predsedom komisie.

K bodu ľadová plocha.
Všetkým členom komisie bol zaslaný materiál vypracovaný Ing. Kleinertom dňa 13.9.2008, adresovaný na kanceláriu starostu. Predseda odporučil riešenie pristúpením k alternatíve navrhovanej pod č. 2, t.j. k odsúhlaseniu čiastočnej likvidácie zariadení. K návrhu sa priklonili ďalší traja členovia komisie, t.j. za riešenie podľa alternatívy č. 2 boli spolu štyria z piatich hlasujúcich a šiestich členov komisie.
Pán poslanec Radosa doporučil riešenie podľa alternatívy č. 1, premiestnením plochy na Pankúchovu.

V Bratislave, 21.10.2008                                                     Zapísal : Ing. Ján Kubička

Stanovisko
finančnej komisie pri miestnom zastupiteľstve Bratislava-Petržalka zo dňa 18.11.2008

Prítomní: : Mgr. Belohorec, Ing. Vermeš, Ing. Kocka, MUDr. Janota PhD.,CSc, Ing. Plšek            
Neprítomní: Ing. Weissensteiner, Ing. Hanák, Števove, Mgr. Bakerová-Dragúňová

K bodu : 
Návrh na riešenie ľadovej plochy 
Stanovisko:
Finančná komisia miestnemu zastupiteľstvu schváliť variant č. 1, t.j. využitie ľadovej plochy na asfaltovom ihrisku na Pankúchovej ulici.
 
Hlasovanie:
Prítomní : 5
Za           : 5
Proti        : 0
Zdržal sa : 0

V Bratislave 18.11.2008                                                    Mgr. Michal Belohorec v.r.
                                                                                             predseda FK
Za správnosť: Ing. Lukáček

Príloha č. 1

MIESTNY PODNIK VEREJNOPROSPEŠNÝCH SLUŽIEB PETRŽALKA
851 01 BRATISLAVA, Čapajevova 6, tel. 63 821 203, tel., fax : 63 829 117
IČO : 492 485, IčDPH : 2020 910 936    

Miestny úrad Petržalka	
Kancelária starostu	
Kutlíková 17	
852 12  B R A T I S L A V A	

Vaša zn.		Naša zn.		Vybavuje		V Bratislave	
				Ing. Kleinert		13.9. 2008	

Vec : 	Ľadová plocha – návrh riešenia. 

V súvislosti s hľadaním možnosti odpredaja ľadovej plochy sme vykonali ešte jeden pokus. Mesto Poprad vypísalo súťaž na zakúpenie mobilnej plochy. Na základe pokynov verejného obstarávania sme vstúpili do jednania. Na základe toho bolo zistené, že :

•	obstarávateľ má záujem o menšiu plochu, veľkosti 16x12 m a s tým súvisiace o výkonovo a priestorovo aj menšie chladiace zariadenie, ktoré svojim vzhľadom a hlukom nebude rušiť intravilán mestského parkového prostredia,
•	obstarávateľ má záujem len o nové zariadenie,
•	dodávateľom môže byť len taká spoločnosť, ktorá môže zariadenie aj zmontovať, bude poskytovať záruku a servis na prevádzku zariadenia a ktorá sa dokáže prezentovať aspoň štyrmi už dodanými zariadeniami,
•	určená plocha je v strede mesta s priestorovým obmedzením a montáž zariadenia v rozsahu ako je naše nie je technicky možné.

Návrh 1 – využitie po premiestnení, pri predpokladaných vhodných klimatických podmienok aspoň v priebehu 2 mesiacov 

Pri existujúcej situácii považujem z osobného pohľadu za najvhodnejšie riešenie premiestnenie ľadovej plochy podľa už predchádzajúceho vyhodnotenia. Ako jediná vhodná plocha na premiestnenie je asfaltové ihrisko na Pankúchovej ulici. Premiestnením by sa umožnilo :

•	vyššie využitie ľadovej plochy na prenájom hokeja a tým finančné vykrytie nákladov na personálnu obsluhu zariadenia a náklady materiálového a technického charakteru. Napriek tomu by mestská časť musela dotovať prevádzku ročnou sumou do 800 tis. na elektrickú energiu, vodu a stočné.         
•	Odstránili by sa prekážky s hlukom v obytnej zóne.

Návratnosť nákladov súvisiacich s premiestnením v predpokladanej hodnote cca 600. tis. Sk  by bola 2 roky. Ďalej je potrebné kalkulovať ešte s nevyhnutnými nákladmi na úpravu kompresora a výparníka, pretože využívanie freónu v chladiacom procese od roku 2010 nebude možné. Náklady na úpravu strojného zariadenia by boli v sume okolo 300 tis. Sk     
Premiestnenie plochy by bolo možné skĺbiť s predpokladanou výstavbou vzorového detského ihriska na ploche bývalej bikrosovej dráhy, ktorá je v tomto období nevyužívaná a neupravená. Vhodné by bolo areál dobudovať aj s obslužnými a sociálnymi priestormi,  s trvalým dozorom nad obidvoma plochami. 

Návrh 2 – čiastočná likvidácia zariadení

Po skúsenostiach s neuskutočneným odpredajom a po konzultáciách s pracovníkmi zo spoločností, ktorí za zaoberajú výstavbou ľadových plôch je možné konštatovať že :

•	o zariadenie nie je záujem aj ak by bolo darované. Prípadní záujemcovia nemajú priestory na umiestnenie, alebo financovanie prevádzky,
•	nie je záujem ani o čiastočné odkúpenie, pretože zariadenie je zastaralé,
•	tento typ zariadenia, pri ktorom sa na chladenie využíva freón bude možné využívať len do roku 2010, ináč bude potrebné kompresor a výmenník rekonštruovať,

Z toho dôvodu pri alternatíve 2 navrhujem :

1.	Mantinely ľad. plochy – neodpredávať, zachovať zmontované na ploche ihriska pre letné kolektívne hry,
2.	Rozvodné chladiace dvojtrubky v celkovej dĺžke 8 km – mať snahu rozpredať odpredať aj po menších množstvách, 
3.	Elektromotor a kompresor s výkonom 100 kW – snaha o odpredaj, ale keďže by bola nevyhnutná úprava kompresora na iný druh chladiaceho média, pravdepodobnejšia je likvidácia ako kovový šrot a elektrod-pad,  
4.	Chladiaca veža, výmenník, odparník, potrubné rozvody – likvidácia do kovošrotu,
5.	Izolačný polystyrén 600 m2 v hrúbke 3 cm a 600 m2 v hrúbke 2 cm, igelitové pásy – rozpredať prípad-ným záujemcom, ak nebude záujem, odvoz na skládku odpadov,

S likvidáciou zariadenia bude súvisieť aj odpis zariadenia v hodnote cca 8 mil. Sk

S pozdravom

Ing. Pavol Kleinert	
riaditeľ MP VPS